દેશના ન્યાયપ્રિય લોકો અને કર્મશીલોએ આ કેસથી હતાશ કે નિરાશ થવાની જરૂર નથી. દરેકે પોતાની ક્ષમતા અને શક્તિ અનુસાર અન્યાયી લોકો પાસેથી ન્યાય મેળવવાના પ્રયત્નો કર્યા છે અને આગળ પણ કરતા રહેવું જાઈએ. પરિણામ જે કંઈ પણ હોય તે જુદી વસ્તુ છે પરંતુ આ દિશામાં પ્રયત્નો ચાલુ રહેવા જાઈએ. દુનિયામાં ભલે તેમને નિષ્ફળતા મળી છે પરંતુ તેમણે કરેલ પ્રયત્નોનો ફળ તેમને અખિરતના દિવસે જરૂર મળશે. નજીબની માતાનું આ ધૈર્ય એળે નહીં જાય. અલ્લાહ હાલની પરિસ્થિતિમાં અન્યાયી અને અત્યાચારી લોકોને જે ઢીલ આપી રહ્યો છે તો તે એટલા માટે છે કે તેઓ સુધરી જાય. આ અલ્લાહની સુન્નત છે. તે લોકોને સુધરવાના ઘણાં મોકાઓ પ્રદાન કરે છે. અને જે લોકો પોતાની અન્યાયી અને અત્યાચારી કાર્યશૈલીને છોડતા નથી તેઓને જરૂર યાતનાઓ ભોગવવાનો વારો આવશે. આ દુનિયામાં પણ અને આખિરતના દિવસે પણ. •